google/wiki40b huggingface dataset:
Færøyske frimerker 1980

Færøyske frimerker 1980. Det ble utgitt i alt elleve frimerker av Postverk Føroya i 1980. Det var sjette året som Færøyene utga egne frimerker. I 1980 var det tre utgivelser, 17. mars en serie med fem merker med motiv av Færøyske blomster, 6. oktober to Europa/CEPT-merker med tema berømte personer og samme dag kom en serie med fire merker med motiv av gotiske kirkestoler fra Olavskirken i Kirkjubøur fra middelalderen. Alle årets elleve frimerker var gravert av Czesław Słania.
Philip Tartaglia

Bakgrunn

Philip Tartaglia vokste opp i hjembyen Glasgow, som et av ni barn i en familie av italiensk opprinnelse, og alle var involvert i kirkelig arbeid. Han vokste opp i bydelen Dennistoun, hvor det bor relativt få katolikker, og både den italienske bakgrunnen og den katolske tilknytningen førte til at de opplevde enkelte utslag av den religiøse sekterismen i byen. Faren, som var født i Italia, men som kom til Skottland som barn, hadde blitt arrestert og internert i 3 1/2 år på Man under andre verdenskrig. Selv om familien identifiserte seg sterkt med italienske fotballag, overtrumfet lojaliteten til Celtic når klubben møtte italiensk lag i europeiske turneringer.

Utdannelse

Da han som ung mann bestemte seg for å bli prest, gikk han på presteseminarene Blairs junior seminary, i dag Blairs College utenfor Aberdeen, og deretter til Scots College i Roma. Senere tok han en doktorgrad i teologi ved det pavelige universitetet Gregoriana i Roma.

Tjeneste

Han ble ordinert til prest av erkebiskop Thomas Joseph Winning i Glasgow 30. juni 1975. Han videreførte deretter sine studier, og tok teologisk doktorgrad i 1980. Han arbeidet deretter innen utdannelsessystemet fram til 13. september 2005 da det ble kunngjort at pave Benedikt XVI hadde utnevnt ham til biskop i Paisley bispedømme, hvor han ble ordinert av erkebiskop Mario Conti 20. november 2005.
Han etterfulgte Conti som erkebiskop i Glasgow 8. september 2012.  29. juni 2013 mottok han sitt pallium sammen med 34 andre erkebiskoper.

Motto

Biskop Tartaglias motto er tatt fra den latinske hymnen 'O Salutaris Hostia' av Thomas Aquinas, og er: Da Robur, Fer Auxilium ('Gi styrke, ber hjelp').
Presidentvalget i Tyskland 1984

Forbundsforsamlingen i Tyskland valgte 23. mai 1984 Richard von Weizsäcker som landets sjette Forbundspresident. Karl Carstens hadde ikke stilt til gjenvalg.
Richard von Weizsäcker stilte også i 1974 til valg om presidentembetet, men tapte den gangen mot Walter Scheel.
Hultafors Group AB

Historie

Det hele startet i 1883 i Hultafors i Sverige da Karl-Hilmer Johansson Kollén fant på en ny måte å få Sverige inn i det metriske system. Den nye måleinnretningen var tomme- eller meterstokken, som ble selve ryggraden til Hultafors AB. Fra 1980-tallet har Hultafors vokst mye og blitt et internasjonalt selskap. I 1990-tallet kjøpte Hultafors AB opp Tors Hammare og på 2000-tallet kjøpte de opp  Dansk Stålindustri, den tyske meterstokkprodusenten Präsident og Fisco Tools i England. Etter at de kjøpte opp Snicckers Workwear og Wibe Ladders ble Hultafors Group AB grunnlagt i 2006 og eies av Sweedish Investment Latour AB.

Hultafors

Startet i 1883 av Karl-Hilmer Johansson Kollén i Hultafors i Sverige og produserer verktøy som hammere, meterstokker, vinkler, målebånd, tømmermanns blyanter, stemjern m.m.

Snickers Workwear

Selskapet startet i 1975 av en elektriker med navn av Matti Viio som klaget på arbeidsklærne han måtte jobbe i som ikke var gode nok. Det var ingen som lyttet på han og han gikk hjem fra en arbeidsdag og valgte å designe sine egne arbeidsklær. Han visste lite om at dette var revolusjonerende arbeidstøy, så i dag er dette et europeisk varemerke som eies av Hultafors Group AB. I dag produserer Snickers Workwear arbeidsbukser, arbeidsjakker, arbeidshansker, belter, vernesko og belter.

Wibe Ladders

Stigeprodusenten startet i 1929 i Mora i Sverige og de første stigene til Wibe Ladders ble produsert allerede da. Det var den første stigen noensinne som var produsert av stålrør, bak oppfinnelsen står  oppfinneren Anders Wikstrand. Sammen med finansmannen Victor Berg la han grunnlaget for selskapet. I årene etter ble det gjort enn rekke oppkjøp. Produksjonen ble flyttet ut fra Mora og ble seinere kjøpt opp av Hultafors Group AB. I dag produserer de blant annet yrkesstiger, arbeidsbukker og stilaser til håndverkere.
Brothers

Handling

Sam Cahill (Tobey Maguire) er en snill, sympatisk og omsorgsfull familiemann som elsker kona Grace (Natalie Portman) og barna Isabelle (Bailee Madison) og Maggie (Taylor Geare). Men han er også i Marinen, og blir kalt inn til tjeneste i Afghanistan. Han forsvinner under et oppdrag og blir antatt død. Sams bror Tommy (Jake Gyllenhaal) tar seg av den sørgende familien, og det fører til at det er noe mer i lufta mellom Tommy og Grace.
Men plutselig en dag vender Sam overraskende hjem, til Graces og barnas store glede. Men det viser seg at krigen har endret Sam til en bitter, sint, paranoid og sårbar mann som kan være en fare for noen og hver. Blir det for mye for familien å komme over?
Villa Medusa

Konsept

Konseptet, som var svensk, gikk ut på at åtte personer skulle bo sammen på et feriested i fem uker, uten penger, kredittkort og mobiltelefon. Oppdraget var å tjene penger til å betale oppholdet osv. Hvordan pengene ble hentet inn var avhengig av deltakernes kreativitet. Alt de tjente gikk i en felleskasse, og alle deltakerne måtte være enige om hvordan pengene skulle fordeles.
I slutten av hver episode møttes deltakerne til et stormøte hvor de gav hverandre poeng. En hvit kamel gav ett pluss-poeng mens en svart kamel gav ett minus-poeng. De som i finalen hadde flest hvite kameler hadde størst sjanse til å vinne premien på 100 000 kr.
Alle fra 20 til 35 år kunne søke om å delta i programmet.
Første sesong ble innspilt på Gran Canaria i januar-februar 2000.

Seertall

Første sesong hadde et seersnitt på 226 000 og ble det nest mest sette programmet på TVNorge i 2000. Det gikk enda bedre for andre sesong som hadde et seersnitt på 236 000. I tredje sesong falt imidlertid seertallene betydelig og ble liggende på 177 000. De svake tallene for tredje sesong førte til at programmet ble nedlagt.

Andre versjoner

Villa Medusa har svensk opphav og ble utviklet av Hasse Aro i produksjonsselskapet Strix Television.
Den svenske versjonen gikk fem sesonger på Kanal 5 og ble sendt i perioden 1999 til 2001. Den ble også produsert en dansk versjon som gikk i to sesonger på TV Danmark i 1999 og 2000.

Trivia

I mars 2000 ble en drapsdømt rømling gjenkjent da han opptrådte i en episode av serien. Vedkommende ble i 1995 idømt 14 års fengsel for drap på en mann på Stena Saga. Han skal ha rømt høsten 1999 etter en permisjon fra Ila Kretsfengsel. Han arbeidet på en bar som ble benyttet som innspillingssted.
Maybritt Renee Dale, en av de som ble mest kjent fra serien, deltok også i reality-serien Den siste viking.
Paul Collier

Virke

Professor Collier er ekspert på de politiske, økonomiske og utviklingsmessige problemene i fattige land. Collier har mottatt en Distinction Award fra Oxford University og i 1988 mottok han Edgar Graham Book Prize for sitt bidrag til boken Labour and poverty in rural Tanzania: Ujamaa and rural development in the United Republic of Tanzania.
Colliers siste bok, The Bottom Billion: Why the Poorest Countries are Failing and What Can Be Done About It, har blitt sammenlignet med Jeffrey Sachs' The End of Poverty og William Easterly The White Man's Burden, to innflytelsesrike bøker som også diskuterer ulike sider ved hvordan rike land kan hjelpe fattige land. Paul Collier arbeider for tiden for prosjektet Copenhagen Consensus hvor han er ekspert på konflikter. Blant de som er influert av Colliers forskning er den norske politikeren Erik Solheim som i sitt arbeid som utviklingsminister i Jens Stoltenbergs andre regjering ønsker å fokusere norsk bistand i den retning professor Collier foreskriver.
Collier er kommandør av Order of the British Empire. I nyttårslisten for 2014 ble han utnevnt til Knight Bachelor. Han ble derved adlet og fikk rett til å føre tiltaleformen sir foran sitt navn.
Huize

Huize (kinesisk: 会泽县; pinyin: Huìzé Xiàn) er et fylke i provinsen Yunnan i Folkerepublikken Kina. Det ligger i byprefekturet Qujing.
Befolkningen var på 872 361 innbyggere i 1999.

Kulturminner

Gildehuset i Huize (Huize huiguan, 会泽会馆) ble i 2006 tilføyd på listen over kulturminner i Folkerepublikken Kina.

Samferdsel

Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos.
Badminton under Sommer-OL 2012 – Double kvinner

Diskvalifikasjoner

Konkurransen ble en av de mest omdiskuterte under hele OL, da flere av de beste utøvere ble disket fordi de ikke gjorde sitt beste for å vinne kampene.
Halvbroren

Historien

Vera Jebsen blir voldtatt på tørkeloftet på frigjøringsdagen 8. mai 1945 på Fagerborg i Oslo. Hun sier ikke et ord under hele svangerskapet, ikke før hun føder Fred, den ene halvbroren, i en drosje.
Arnold Nilsen fra Røst i Lofoten, kalt «Hjulet» etter en spektakulær hoderullefart ned en bratt skråning i barndommen, senere sirkusartist og selger, introduseres i boken. Karakteren Arnold Nilsen dukket først opp hos Saabye Christensen i monologforestillingen Grand Old Man, med premiere 3. mai 2000, i et samarbeid med skuespiller Espen Skjønberg og instruktør Per Olav Sørensen. Sistnevnte har også regi på TV-dramatiseringen av romanen.
Fem år senere har Arnold med sin pågåenhet og sin gule Buick fått innpass hos familien Jebsen, bestående av tre kvinner foruten Fred, i alt fire generasjoner. Snart blir Barnum Nilsen født, den andre halvbroren. Han er oppkalt etter svindlerkongen Phineas Taylor Barnum.
Halvbroren er skrevet ut fra virkeligheten slik Barnum Nilsen ser den. Barnum har et raskt hode, men sliter med selvtilliten på grunn av sin ekstremt lave kroppshøyde, arvet fra faren. Vi følger hans utvikling som starter som en måpende tilskuer til sin nattevandrende halvbror Freds respektløse holdning til sine omgivelser. Barnum treffer Peder og Vivian på danseskolen. Etter å ha blitt sendt på dør første kveld skulker de alle resten av kurset og treffes hver gang foreldrene tror de drar for å lære dans. Mens Barnum har drømmene, har Peder tallene. Vivian er en slags kjæreste for begge. Disse tre holder tett sammen og er mest for seg selv.
Fred og Barnum deler soverom. Ofte har de fortrolige samtaler på natten. Fred prøver å påvirke Barnum til å bli tøffere og gå sine egen veier. Han hater Arnold, stefaren, og sier til Barnum at han selv heller skulle vært faren hans.
Den gamle fikk en gang et brev fra Wilhelm, sin forlovede, som var på jakt i Nordishavet og Grønland. Dette brevet betyr veldig mye for alle i familien. Barnum leser det ofte for Fred som sliter med dysleksi. Fred viser etter hvert respekt for Barnum og hans evner til å skrive ut sine drømmer, og gir han en skrivemaskin i bursdagsgave. Halvbrorens anerkjennelse er viktig for Barnum. Fred har også vokst gjennom forsøket på en bokserkarriere. Barnum har en slags filosofi arvet fra faren: «Det viktige er ikke hva du ser, men hva du tror du ser.»
Som skoleelev vinner Barnum en stilkonkurranse som stimulerer skrivelysten. Etter å ha fått nærkontakt med filmatiseringen av Hamsuns roman Sult, utvikler Barnum sine evner i retning av filmmanusskriving. Peder fungerer som agent etter retur fra USA. Sporet av sin bestemor Bolettas drikking, utvikler han tidlig et ukritisk forhold til alkohol som etter hvert ender i alkoholisme.
Charles Herlofson

Jobb

Etter examen artium fra Frogner skole og statsøkonomisk eksamen i 1912 gikk han i tyske Hannover ett år og kunne i 1916 ta eksamen som dispasjør (en som jobber med oppgjør og etter skipshavari), hvorpå han jobbet for skipsredere og skipsmeglere, samt forsikringsselskaper som kontorsjef.

Familie

Han var sønn av den finske dispasjør Konstantin Herlofson (1858–1922) og Marie Sofie Svenningsen (1861–1903) fra Arendal. Han var yngre bror til roeren Harald Herlofson (1887–1957). I 1914 giftet Charles seg med Ellinor Boe (1890–1970) fra Arendal, og de ble foreldre til krigshelten Charles Oluf Herlofson (1916–84).
Norovirus

Symptomer

Viruset gir klassiske omgangssyke-symptomer: kvalme, oppkast, vondt i magen, smerter i musklene, diaré og feber. Dersom du vil ha en helt sikker diagnose må legen din sende inn en avføringsprøve senest tre døgn etter at du har blitt syk. De fleste tilfellene i Norge blir imidlertid diagnostisert etter hva pasienten forteller, og ikke etter en avføringsprøve.
Paradiexia

Levevis

Disse billene har larver som lever i død ved.

Utbredelse

Arten er vidt utbredt i Sørøst-Asia (kjent fra India, Filippinene og Vietnam).
Peterhouse

Peterhouse er et av kollegiene ved University of Cambridge. Det ble grunnlagt i 1284 av Hugo Balsham, biskopen av Ely, og er dermed det eldste av Cambridge-kollegiene. Per idag har Peterhouse omtrent 270 bachelorstudenter og ca. 90 master- og doktorgradsstudenterog er med dette et av universitetets minste kollegier.
Henri de Gondi

Henri de Gondi (født i 1572 i Paris, død 13. august 1622 i Bèziers) var en frank biskop og kardinal av Gondi-slekten. Han var sønn av Albert de Gondi, duc de Retz, og av Claude Catherine de Clermont-Tonnerre. Han etterfulgte sin onkel Pierre de Gondi som biskop av Paris i 1598 og ble etter sin død etterfulgt av sin yngre bror Jean-François de Gondi.
Han ble kreert til kardinal i 1618.
Salthorn

Salthorn er en beholder for salt som ble brukt av budeier og gjetere til salt til buskapen. Salthorn ble helst laget av horn fra okser. De tok gjerne et stykke av den tykkeste enden og satte inn en bunn av tre. Ved åpningen festet de en hempe eller en vidjespenning slik at hornet kunne henge i beltet. Budeiene hadde ofte salthorn og smurningshorn hengende sammen.
La Floresta (kommune)

Historie

La Floresta ble grunnlagt i 15. mars 2010.

Regjeringen

Ordføreren (alcaldesa) i kommunen er Isabel Huelmo (2010-2015).
Dynasoft Linux

Dynasoft Linux er en tidligere Linuxdistribusjon fra Kina som var basert på  Fedora. Distribusjonen hadde full støtte for det Kinesiske språket og hadde et kinesisk innmatningssystem kalt "Yangchunbaixue".
Distribusjonen benyttet skrivebordsmiljøet KDE. Distribusjonen støttet datamaskinarkitekturen 32-biter x86.
Versjon 3.0 ble lansert 29. september 2002.
Jamie T

Musikalsk stil

Han har blitt kalt «one man Arctic Monkeys». Canvas magazine har beskrevet ham som «the bastard lovechild of Billy Bragg and Mike Skinner doing his best Joe Strummer impression»..
Sobrino de Botín

Sobrino de Botín (Botins svoger) er en restaurant i Spania, og ligger ved Cuchilleros 17 i Madrid. Restauranten åpnet i året 1725 og er ifølge Guinness rekordbok verdens eldste eksisterende restaurant. Restauranten ble grunnlagt av spanjolen James Botin og hans kone, og ble opprinnelig kalt Casa Botin. Restauranten ble så ervervet av svogeren Candido Remis, noe som var anledningen til restaurantens navnebytte.
Historien forteller at en ung Francisco Goya arbeidet her mens han ventet på å komme inn på Real Academia de Bellas Artes de San Fernando.
Sobrino de Botín og deres spesialitet cochinillo asado (stekt pattegris) nevnes i avslutningen av Ernest Hemingways roman 
Og solen går sin gang. Restaurantens andre spesialrett sopa de ajo består av et egg i hønsebullion med sherry og hvitløk. Restauranten nevnes også i romanen To hustruer: Fortunata og Jacinta av Benito Pérez Galdós.
To liv (1946)

Handlingen

I okkupasjonstiden trenger angiveren Klaus Thu seg inn på advokat Nordgård og hans lykkelige familie. Han angir Nordgårds sønn Lars og forfører datteren Eva. Så tar barnas mor saken i sine egne hender.
Mommesens skogtur

Hamdling

Etter en varm sommer vil herr og fru Mommesen skal på lysttur. Etter mange gjenvordigheter med blant annet forskjellige transportmidler beslutter de seg for å fiske. De faller begge i vannet, blir trukket opp, men ser nokså ynkelige ut.

Om filmen

Filmen hadde premiere 7. desember 1911 på Folkets Hus-biografen i Helsingborg. Filmen ble spilt inn i Malmö.
Nord-Kaukasia

Nord-Kaukasia er den nordlige delen av regionen Kaukasia mellom Svartehavet og Det kaspiske hav. Uttrykket blir også benyttet som synonym for den økonomiske regionen Nord-Kaukasia i Russland. Området kalles også Ciskaukasia, fra russisk Северный Кавказ, «på denne siden av Kaukasus».
Politisk inneholder Nord-Kaukasia (området nord for fjellkjeda Store Kaukasus) de russiske republikkene i Nord-Kaukasia i tillegg til flere regioner i Georgia og Aserbajdsjan. Den russiske delen er en del av Juzjnyj (Sør-Russland) og består av Krasnodar kraj, Stavropol kraj og de autonome republikkene Karatsjajevo-Tsjerkessia, Kabardino-Balkaria, Adygia, Nord-Ossetia, Ingusjetia, Tsjetsjenia og Dagestan. I Georgia utgjør Nord-Kaukasia regionene Tusjeti, Khevsureti og Khevi.
Geografisk utgjør Nord-Kaukasia nordsiden og de vestligste områdene av fjellkjeden Store Kaukasus, i tillegg til deler av sørsiden i vest (frem til elva Psou). Steppeområdet For-Kaukasus blir noen ganger omtalt som en del av Nord-Kaukasia, selv om den nordlige geografiske grensen vanligvis blir regnet for å være Kuma-Manytsjsenkningen. I vest grenser området til Azovhavet og Kertsjstredet og i øst til Kaspihavet.
Nord-Kaukasia har dusinvis med nasjonaliteter og språk. Mange av dem har vanskelige forhold til sine naboer eller med sentralregjeringene i Moskva eller Tbilisi. Siden oktober 2007 har separatister og islamistsoldater ledet av Dokka Umarov og Ali Taziev (Akhmed Yevloyev) hevdet at alle regioner i Nord-Kaukasia fra Karatsjajevo-Tsjerkessia og til Det kaspiske hav er deres området. Proklameringen av et islamsk emirat har blitt møtt med opposisjon innenfor Nord-Kaukasia. I april 2009 har Russland uttalt at det hadde avsluttet en mangeårig militær «operasjon mot terrorisme» mot separatistopprørere i Tsjetsjenia, men likevel har sporadiske angrep fra tsjetsjenske militante fortsatt.
2017 IPSC Rifle World Shoot

2017 IPSC Rifle World Shoot ble arrangert i Patriot Park i Kubinka i Moskva, Russland, og var det første verdensmesterskapet i dynamisk rifle. Matchen bestod av 30 løyper over 6 dager, og hadde 591 deltakere fra 40 nasjoner.
Opprinnelig skulle mesterskapet avholdes i 2016, men ble flyttet til 2017 for at byggingen av den nye skytebanen i Patriot Park skulle fullføres.
Mesteparten av skivene var plassert mellom 60 til 100 meter, men de fleste løypene inneholdt også en del mål mellom 200 til 300 meter, hvilket gjorde forståelse av ballistikk viktig gjennom hele matchen ved at skytterne måtte bruke forskjellig innstilling på siktene og forskjellige siktepunkt på skivene.
Primera División 1955–1956

Primera División  er den spanske toppdivisjonen i fotball. Den ble opprettet i sesongen 1929-30. Det spanske fotballforbundet står for organiseringen av ligaen.
Pilacolaspis

Utseende

Små (ca. 5 millimeter), ovale, halvmatte, brunlige bladbiller. Antennene er tynne og noe kortere enn kroppen. Pronotum er avrundet firkantet, dekkvingene er nesten jevnbrede med uregelmessige, doble punktrader. Oversiden er fint hårete.

Levevis

Både larvene og de voksne (imago) er planteetere som lever på trær og busker i skog.

Utbredelse

Slekten er utbredt på New Zealand.
Vippebrønn

Vippebrønn er en brønn som er utstyrt med ei såkalt brønnvippe eller brønnstang, det vil si ei lang vektstang for å løfte opp vannet. Stanga er utstyrt med et tungt lodd i den ene enden og ei bøtte eller en annen beholder i den andre og festa til en stolpe i et dreie- eller vippepunkt. Når en svinger stanga om balansepunktet blir det lettere å heve tunge bører med vann.
Brønnvippestanga kan kalles shaduf på arabisk. Anordninga er kjent blant annet fra oldtida, da de gamle egypterne brukte vektstenger for å hente vann i Nilen. Innretninga er fortsatt i bruk flere steder, både ved brønner og som del av vanningssystemer for jordbruket.
Vippebrønnen, eller vinttikaivo på kvensk, er typisk i de kvenske kjerneområdene i Nord-Norge. Dette framkommer til dels i dokumentarfilmen Under en annen himmel av Anstein Mikkelsen der vippebrønnen er sentral, blant annet når man leter etter kulturelle likhetstrekk og potensielle spor etter folkets forflytning, via Tornedalen og videre sørøst i Europa.
Sardana

Sardana er en katalansk folkedans. Det er en ringdans, som regnes å ha et seremonielt eller alvorlig preg. Sardana danses til musikk fra blåseinstrumenter og trommer. Dansen er utbredt i Catalonia og det katalanske kulturområdet, eksempelvis i Andorra.
Sanshanøyene

Sanshanøyene (kinesisk: 三山岛, pinyin: Sān​shān dǎo, «Tre-høyder-øyene»​) er en gruppe på tre øyer i innsjøen Tai Hu i provinsen Jiangsu i Kina. Her pleide i fordums tid røvere å stilkke seg unna. Øyene har store statuer av Buddha. Lingshanbuddhaen på Ma Shan-halvøya er 88 meter høy.
Heterorrhina paupera

Utseende

En middelsstor (22-25 millimeter), svart og brunrød gullbasse. Pronotum er svart med brunrøde kanter, scutellum brunrødt, dekkvingene svarte med et brunrødt tverrbånd litt bak midten. Beina er rødlige. Denne arten har ikke påfallende metallglans.

Utbredelse

Arten lever på Filippinene (Mindanao).
Mimomyromeus

Levevis

Larvene lever i død ved.

Utbredelse

Arten lever på Sulawesi.
Farlig farvann

Handling

Et sett håndjern klappes over hendene på Falken (Nils Ole Oftebro), en langtidsfange med flere væpnede ran på samvittigheten. Han skal overføres til strengere soning. Hodet er neste glattbarbert, ansiktet uttrykksløst. Falken er lei fengselslivet og vil ut, bli fri. Og han har planer om å gjøre nettopp det, koste hva det koste vil...

Mottakelse

VG, Dagbladet og Dagsavisens anmelder ga filmen terningkast fire.
Grabovica vannkraftverk

Grabovica vannkraftverk er en demning med vannkraftverk i Bosnia-Hercegovina. Det er lokalisert i landets viktigste elv, Neretva, som renner sørvestover ut i Adriaterhavet, og vannkraftverket ligger 40 km ovenfor Mostar. Installert vannkraftkapasitet er 117 MW.
Sverige i Tyrkvisjonens sangkonkurranse

Bakgrunn og historikk

Sverige var ett av flere land som valgte artist og ønsket å debutere i Tyrkvisjonens sangkonkurranse i 2016. Med bakgrunn i deres forbindelser med Hjunesj Abasava - som er lederen for den hviterussiske delegasjonen - og en invitasjon til å delta fra TMB TV, jobbet låtskriver- og artistduoen Linda og Ylva Persson for å sikre landets deltakelse og med å finne en representant dette året. 
Også i 2017 ble det bekreftet at Sverige skulle delta, men som følge av at konkurransen ble avlyst i to år deltar landet første gang i 2018.
Sverige blir representert av tyrkere bosatt i landet som fremfører melodier på et tyrkisk språk.

Fra 2018

Den iranskfødte musikeren Arghavan Agida har blitt valgt til å representere Sverige i Tyrkvisjonens sangkonkurranse i 2018. Agida ble opprinnelig valgt i 2016, men fikk ikke muligheten til å delta før to år senere. Hun skal fremføre melodien «Dirçəliş», skrevet av låtskriver- og artistduoen Linda og Ylva Persson, med danserne Isabella Backe og Natalie Petrov på scenen.
Vinter i Bellapalma

Vinter i Bellapalma; av forfatteren Hans Berlows efterlatte papirer er en humoristisk og underfundig roman av Jens Bjørneboe fra 1958. Den foregår i den fiktive italienske fiskerlandsbyen Bellapalma, og Bjørneboe beskriver hvordan det moderne storsamfunnets ekspansjon påvirker og fører til en oppløsning av gamle sosiale mønstre i landsbysamfunnet. Romanen har også mange sleivspark rettet mot det norske samfunnet som Bjørneboe på det tidspunkt romanen ble skrevet, hadde forlatt til fordel for Italia og Sør-Europa.
Det Humanistiske Fakultet (Københavns Universitet)

Det Humanistiske Fakultet er Københavns Universitets fakultet for språkfag, kulturanalyse, historie, kunst og andre fag som studerer menneskets kultur. De fleste av fakultetets institutter er samlet på Københavns Universitets Søndre Campus, tidligere kalt «KUA» (Københavns Universitet Amager). Navnet KUA brukes stadig ofte synonymt med Det Humanistiske Fakultet, selv om KUA var betegnelsen for bygningene, ikke fakultetet.